**ALOITE**

**Hoitajien koulutusta lisää**

Jätin aloitteen 18.2.2019. Siinäkin todettiin huoli hoitajien saatavuudesta, ” räätälöidystä ” koulutuksesta ja mittavasta lisäkoulutuksen tarpeesta. Sen jälkeen valtion päätöksellä edelleen lisätään hoitajamitoitusta. Tämä kaikki on todella tarpeellista. Palkkaus pitää saattaa ajan tasalle. Nuoria pitää saada alalle ja koulutukseen lisää myös hoiva-avustajia ja mahdollisesti muitakin työntekijöitä.

Aikaisemmassa aloitteessa jo mainitsen:

Hoitajista tulee pula. Henkilökuntaa tarvitaan nopeasti lisää myös Orimattilassa

Hoitajamitoitusta tultaneen tarkistamaan ja oppilaitosten aloituspaikkoja lisätään.

Hoitajia tarvitaan kotipalveluun, palveluasumiseen, mielenterveys- ja päihdehoitopaikkoihin, kehitysvammaisten hoitopaikkoihin ja päiväkoteihin. Tarvitaan perushoitajia, sairaanhoitajia, fysioterapeutteja ja muita eri ammatin omaavia.

**On tärkeätä nostaa hoitajien työn arvostusta**. Sitä nostetaan myös siten, että hoitotyötä tekevät kertovat omasta työstään positiivisessa mielessä ja työpaikoilla työssä oppimassa olevat otetaan hyvin vastaan ja heille annetaan mielekkäitä tehtäviä.

**Vanhustyö on muutakin kuin vaippojen vaihtoa ja syöttämistä. Se on työtä, joka antaa paljon iloa ja onnistumisen kokemuksia myös työntekijälle.**

Oppilaitoksissa ja työvoimatoimistojen kautta pitää antaa myönteinen kuva. Tiedotusta lisää, rekrytointitilaisuuksia ym. Alasta kiinnostuneita pitää motivaatiota. Työhön ja alaan perehtymistä, vierailukäyntejä alan työpaikkoihin ja jotakin muuta, että löytyy lisää alalle tulijoita sekä naisia että miehiä. Myös työssä jaksaminen pitää huomioida.

**Esitän,**

**että Orimattilan kaupunki, valiokunnat ja eri tahot selvittävät osaltaan, mitä asian osalta olisi tehtävissä. He voivat pohtia ja tehdä esityksiä ja olla yhdessä selvittämässä oppilaitosten, PHHYKYN ja valtakunnan päättäjien kanssa: miten koulutettavia ja henkilökuntaa saadaan lisää nopeasti, työn arvostusta lisätään, palkkaus, jaksaminen ja olosuhteet saadaan paremmiksi.**

**Tarvitaan myös yksityisiä hoitopaikkoja. Valtion tuki hoitajamitoituksen lisäyksestä pitää osoittaa myös yksityisille palvelun tuottajille.**

**Orimattila 13.9.2021**

**Pertti Laaksonen**